Նոյեմբերի 8-ին կայանալիք ԱՄՆ նախագահական ընտրություններին դեռ երկու շաբաթ կա, բայց հանրապետական թեկնածու Դոնալդ Թրամփը կարծես ավարտեց ընտրարշավը եւ արդեն խաղից դուրս է: Վերջին երկու օրերին ամենքի ուշադրությունը գրավել էր հանգամանքը, որ այժմ Թրամփը խոսում է ոչ թե «Երբ ընտրություններում հաղթեմ…», այլ «Եթե ընտրություններում հաղթեմ…» նախաբանով: Դա նշանակում է, որ Թրամփը գուցե անհուսալի թեթեւսոլիկ է ու ցուցամոլ, կատարյալ շոումեն, որի տեղը եթերն է, ոչ թե քաղաքականությունը, բայց նա անհուսալի հիմար չէ: